				 З А П И С Н И К

 Од ВОНРЕДНАТА СЕДНИЦА на Советот на Општина Битола одржана на ден 13.11.2024 година.
	Вонредната седница се одржа во големата сала за седници на Советот на Општина Битола и почна со работа во 10:30 часот.
На вонредната седница присуствуваа 27 членови на Советот: Габриела Илиевска-Претседател на Советот, Лидија Павловска, Марица Тодоровска, Методија Илиевски, Бојан Бојкоски, Анета Ѓоргиевска, Ленче Илиевска, Сашо Никовски, Михајло Вангелов, Зоран Петковски, Златко Лозановски, Јосиф Стевоски, Соња Петреска, Марко Јосифовски, Марта Ѓоргиевска, Елизабета Тодоровска, Петар Николовски, Александар Димовски,  Елена Кромидаровска Маховска, Мирјана Захариевска – Ралевска, Иван Чулаковски, Борче Корлевски, Кети Неделковска, Јадранка Павловска, Алмир Адемоски, Кире Климески и Анастасија Трајковска.
На вонредната седница отсутни беа советниците: Горан Велевски, Гаврил Трајковски, Жаклина Наумовска и  Мерита Исмајловска.
Конфликт на интереси по точките од дневниот ред немаше ниту еден советник.
На седницата присуствуваа гости и јавни средствата за информирање, претставници од општинската администрација и Градоначалникот на Општина Битола, Тони Коњановски.

Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.
Оправданоста за свикување на Вонредната седница беше прифатена од советниците со 27 гласови ЗА.
За работа на Вонредната седница беше предложен и прифатен со (27 гласови  ЗА) следниот 


           			     Д Н Е В Е Н    Р Е Д


1. Програма за развојни планови на Општина Битола за периодот од 2025 до 2027 година.


Градоначалник обраќање. 
Почитувани советници, 
Најпрво би сакал да Ви се заблагодарам за дадената поддршка на измената и дополнувањето на буџетот, на одржаната седница на 08.11.2024 година, со што ќе се овозможи исплатата на зголемената плата за 5 % во образованието, исплатата на јубилејните награди и регресот на годишен одмор на просветните работници, додатоците во плата за пожарникарите, како и наградата за справувањето со пожарите. Исто така Би сакал да се заблагодарам за поддршката на иницијативата која ја доставив за одржување на оваа вонредна седница, со една единствена цел, Општина Битола да има одобрена Програма за развојни планови за периодот од 2025 до 2027 година, како би се продолжил континуитетот на реализација на започнатите инфраструктурни проекти и проектите за кои имаме одлука за избор на економски оператор или е склучен договор, но и можност за вклопување на проектите со кои Општина Битола ќе аплицира на новиот повик на Владата, кој ќе се распише во првиот квартал на 2025 година, на кој ќе имаме можност за поддршка од над 600 милиони денари, дополнително на одобрените 230 милиони денари овој месец.
 Исто така би сакал да Ве известам дека овој петок на координативниот состанок одржан во Владата на тема “Подобрување на водната инфраструктура”, беа потврдени нашите аплицирани 10 проекти пред Министерството за животна средина и просторно планирање за проекти за водоводна, атмосферска и фекална канализација во урбаните и руралните средини и истите ќе бидат поддржани со финансиски средства во висина од над 60 милиони денари. Би сакал да напоменам дека Општина Битола има изготвено или е во фаза на изготвување на обемна проектна документација кој вклучува проекти од водоводнатa, канализационате, патната инфраструктура, паркинзи, изградба на нови улици како развој на делови од градот, но исто така проекти и за руралните средини кои ќе значат подобрување на условите на граѓаните во тие населени места, како и капитални проекти од високоградба. На крај би сакал да Ве замолам, искрено овде пред Вас, да ги оставиме на страна дневната политика и интересите на партиите и нашите политички субјекти. Следната година е изборна, ќе имаме можност да се докажуваме, да ги манифестираме и образлагаме нашите идеи, или она што сме го постигнале или не сме успеале да го  постигнеме. Сега е потребно обединување и она за што сите, не смао декларативно, убеден сум овде до последниот присутен советник се залагаме за подобра и поубава Битола. За сите нас, Битола е поважна од се. Можноста е пред нас бидејќи има државни фондови, кои не смееме да ги пропуштиме заради нашите локални политички несогласувања. Еднаш здружено да излеземе пред граѓаните на Битола. 

На крајот граѓаните се тие кои најдобро знаат кој, што и колку сработил, дали се исполнети ветувањата дадени за време на кампањата или не и тие тоа ќе го кажат ова време идната година. Заради овие причини, но и заради законската можност, согласно Законот за буџетите, програмите за развојни планови да мора да се донесат заклучно со 15.11.2024 година, би сакал да Ве замолам во интерес на граѓаните на оваа седница да се најде заеднички јазик и да се донесе програмата за развојни планови за периодот од 2025 до 2027 година, која е составен дел од предлог буџетот за 2025 година, кој ќе се најде пред Вас на разгледување веќе на почетокот на месец декември, порача Градоначалникот Тони Коњановски.
Уште еднаш Ви заблагодарувам за оваа Вонредна седница, Ве повикувам на конструктивна дебата. Ви Благодарам – заврши Градоначалникот, Тони Коњановски.

Методија Илиевски. Се извинувам Претседателке, доколку дозволи Градоначалникот, да го искористиме неговото присуство, дали може да поставиме советнички прашања?    
Габриела Илиевска. Се работи за Вонредна седница и според Статут и Деловник, не може да се менува дневен ред , ако не е така нека ме корегираат од општинската администрација.
Анастасија Трајковска збор. На претходната Седница имав дискусија за Програмата за развојни планови на која не бев сватена што сакам да кажам. Затоа сега ќе повторам што говорев и што очекував да се прифати во Програмата за развојни планови. Предложив две амандмански точки за кои имаме правосилно одобрение на градба и за кои мислам дека сме обврзани кон граѓаните да ги реализираме и истите да влезат во 2025 и 2026 година, без притоа да нема зголемување на развојната рамка. Напротив рамката да се намали и да биде спроведлива. За да бидам појасна го предлагам следното : улицата кај болниците кои ги спојува Клинички центар, болницата “Плодност” и Старскиот дом “Сју Рајдер”, е првиот проект, додека вториот проект е кај “Бегова чешма” каде граѓаните имаат реален проблем со водоснабдувањето. Во продолжение ги наброја предлозите од каде може да бидат земени средства како би биле овде пренасочени за да се реализираат во следната година. Потоа се осврна на мултифункционалниот комплекс, средствата и документацијата за истиот и голема надеж дека многу проекти ќе се сработат за да не се остава бреме на следната локална власт. До колку се направат измените кои ги предложи амандмански Трајковска рече има можност да ја прифати оваа Предлог развојна програма.
Бојан Бојкоски збор. Уште еднаш рече дека ги слушнаа двата предлози од колешката Трајковска и дека ВМРО доследно како и минатиот пат така и сега ќе даде поддршка на предлозите. Не се сложи со Трајковска за некои изјави во врска со мултифункционалниот спортски комплекс. Советничката група на ВМРО заедно со коалицијата ќе даде поддршка со една цел Развојната Програма да биде усвоена и да се изгласа Буџет за 2025 година, кој ќе биде функционален и нема да биде надмината буџетската рамка. Не сериозно и не одговорно е од советниците да се блокира работата на општината, зошто тука треба да се застапуваат интересите на граѓаните. Затоа ќе дадеме поддршка на се она што е конструктивно и во интерес на граѓаните – заврши Бојкоски.
Анастасија Трајковска реплика. До крајот на годината, затоа што не е готов урбанистичкиот план, не може да се распише јавна набавка за многу објекти, ако се среди се како што треба јас јавно кажувам дека ќе дадам поддршка на следен ребаланс во корист за такви проекти. 
Петар Николовски збор. Ова е последна Развојна Програма која овој состав на советници треба да ја донесе – започна Николовски. Николовски во своето излагање јасно кажа дека советничката група на СДСМ нема да ја подржи оваа Развојна програма и ги наведе неколку причини за тоа : Програмата не е реална, Општина Битола нема стратегија и визија, се прават калкулации со бројки, се е базирано на претпоставки, дури ја нарече реприза на сценариото од претходниот градоначалник на ВМРО – ДПМНЕ, Владимир Талевски. Како доказ за гореизјавеното ги наведе 15 измени на оваа Програма кои се направени во изминатите 3 години. Замоли да не се шири хистерија дека СДСМ е опструкција, баш напротив конструктивноста на СДСМ е докажана и покажана низ низа Одлуки кои се донесени во овој советнички состав. Ако некој е неодговорен тоа е власта на ВМРО, наведе Николовски, а СДСМ е конструктивна опозиција. За крај постави прашање кон Градоначалникот, Тони Коњановски, зошто како што е рече е тесно поврзано со развојот на градот, Каде е грандиозно најавениот студентски парк и дали воопшто некогаш планира да се направи? Колку е свесен градоначалникот за нефункционалниот јавен превоз? И зошто оперативен лизинг ? Како да има развој во општината кога нема никаква младинска стратегија?! Со овие прашања Николовски го заврши своето право на збор.
Габриела Илиевска збор. На почеток, за да биде јасно за сите да се знае дека Развојната програма нема никаква врска со апликациите во централната власт. Нагласи дека ПОИНАКУ 2 или 3 пати без никаов проблем гласаше Развојна програма и за жал немаше никаква реализација. Едно потесување упати кон Градоначалникот и сите советници за презентација во “Офицерски Дом ”, со најава за мултифункционален спортски комплекс лоциран во “касарната”,за кој треба измена на ДУП, а сега се претзентира нешто друго со непозната локација. Секоја година со сензитивни теми на сензитивен начин за да се манипулираат сите. Илиевска го спомена и паркот во Нова Битола кој требаше да биде површински попросторен како што беше најавата, се надоврза и за “Студентскиот парк ” и побара да биде демантирана ако тоа што го изјавува не е точно. Јасно кажа дека советничката група на ПОИНАКУ нема да даде поддршка на Развојната програма.
Иван Чулаковски збор. Започна со дирекно обраќање кон Градоначалникот каде му посочи дека правната процедура за проектот гондола од страна на советниците е целосно завршена. Се осврна на целиот проект со суми и презентацијата која веќе е презентрирана овде пред советниците, поткрепувајќи ја целата изјава со својата приватна посета на општината која веќе го има реалзирано тој проект. Општината која го има поминато тој пат е спремна да ни помогне за да ги сподели своите искуства да се спроведе тоа и во Битола. Му посочи на Градоначалникот уште еден факт, дека освен обезбедените 2.000000.00 денари кои друго ништо друго не е помрднато. Прашање е упатено до општинската администрација зошто не се почнува со постапката, за да се слушне одговор дека се чека наредба од главниот. А Чулаковски на тоа рече дека не познавал поглавен од Градоначалникот, со што целата вина му ја префрла него. А самиот проект го декларираше како голем приход за општината, а не да се чека прилив само од данок на имот и повратен ДДВ од државата. Правото на збор го заврши со молба до Градоначалникот да се направи нешто капитално за граѓаните и Општина Битола, со кое општината би инкасирала многу пари.
Мирјана Захариевска Ралевска збор. Во овој Совет советничката група на СДСМ како конструктивна опозиција има изгласано буџети, ребаланси , развојни програми се во интерес на граѓаните и развојот на градот, со што мислам дека тоа е правилно – гласеше почетокот на М.З.Ралевска. Напомена дека пред само не цела недела се разгаледуваа две Развојни програми и дека денес повторно истото. За краток период развојните програми претрпуваат измени во кој според Ралевска има многу весела математика и игри без граници со бројки. Со оваа предложена Развојна програма во следната година општината ќе не може да ги сервисира приоритетните нешта на општината – констатираше Ралевска. Се задолжува некој кој ќе ја наследи локалната власт, која сигурно нема да е веќе предводена од ВМРО и сегашниот Градоначалник, што следствено е прашањето кој ќе плаќа?! – говореше Ралевска. Посебен акцент стави на надлежностите на раководител на сектор од финансии, истакнувајќи ја законската регулатива, со што раководителот задолжително дава мислење по актите кои што ги изработуваат другите оргазациони единици во субјектот кои имаат, или може да имаат финансиски импликации за буџетот на субјектот. Следствено Развојната програма не може да се изгласа без писмено мислење на раководителот на сектор за финасии кој ќе образложи кои финансиски импликации ќе ги има Развојната програма наредните 3 години врз буџетот на општината. Затоа побара од Претседателката на Совет по завршувањето на дискусијата, да даде пауза за да може да се обезбеди овој документ и истиот да биде доставен до советниците.   
Бојан Бојкоски реплика. Информација до јавноста, изјавите на колегите Николовски и Ралевска не се точни Општина Битола е финансиски стабилна. А по однос на новите приливи само ги повтори веќе изјавените прили кои ќе се добијат од централната власт , со што нема да се генерираат никакви нови долгови. Дел од овие се овде за поголеми капитални инвестиции затоа и се вика Развојна програма која е со време траење од 3 години. А во однос на следните локални избори, Бојкоски изјави дека е убеден дека следната локална власт 2025-2029год., ќе биде предводена од ВМРО – ДПМНЕ на чело со Градоначалникот, Тони Коњановски.
Габриела Илиевска процедурално. Барањето на колешката М.З.Ралевска мислам дека е до Градоначалникот, зошто тој има ингеренции врз администрацијата, ќе го замолам да ни каже дали истото ќе биде доставено.
Анастасија Трајковска. По инспирацијата од колегата Чулаковски мислам дека на овој град му треба нешто што ќе го разбуди од сивилото и за младите и за туризмот и за се останато. Со мал чекор може да ја смениме визијата на градот. Да престанеме со тековни активности да се заложиме за капитални инвестиции, особено со нови рекреативни можности особено за младиот свет.
Петар Николовски реплика. Реплицирање кон колегата Бојкоски. Како  општината не е задолжена, а сите јавни претпријатија и училишта кои се под нејзина ингеренции се во големи долгови и константно се субвенционираат. Во продложение Николовски направи споредба на Развојната програма сега со истата од пред неколку години и запраша како ќе се реализира сега со поголем износ ако не можеше да реализира со помал буџет?!Сегашната предложена Развојна програма е гол популизам на ВМРО – ДПМНЕ и замајување на граѓаните за Ребалансот. Во моментот само технчка документација не може да се подготви, а не реализација за Развојната програма. Николовски обвини и дека  сегашната локална власт сакааат да склучат Договори на необезбедени финансиски средства. Целта на ВМРО е да прикаже лажна слика пред народот.
Бојан Бојкоски реплика. Развојната програма во 2021 година е наследена од СДСМ а измените кои истата ги претрпе ги правеше истата партија која тогаш ја предводеше локалната самоуправа. За 99% од проектите кои се предложени во Развојната програма е направена техничка докумантација, освен за мултифункционалниот спортски комплекс и не возможно да се склучат договори со необезбедени финансиски средства – изјави Бојкоски. Добро е некогаш да ги разгледате материјалите зошто таму има и Ваши проекти кои ги предложивте со носење на Буџет за 2024 година. Во продолжение ги наброја 2 проекти кои беа предложени лично Корлевски. Колкава ќе биде реализацијата на Развојната програма тоа ќе го разговараме кога ќе дојдат завршните сметки, а за реализација на истата одговорни се општинската администрација и ангажираните градежни компании – објасни Бојкоски. Ретроспектива ќе се направи по 3 години и тогаш може да се каже колку е реализарно. Во 3 години ВМРО покажа и докажа како се менаџира со истите вработени – заврши Бојскоски.
Петар Николовски реплика. За да нема вакви дискусии, посочениот документ за финансиски импликации, кој го побара колешка Ралевска да се достави од раководителот на сектор за финансии.
Мирјана Захариевска Ралевска реплика. Колега Бојкоски многу оптимизам само не знам врз што го темелите?! Во продолжение се наварати на топ 10 проекти кои беа за сите граѓани, од предизборната програма на ВМРО, а од кои 3 се завршени и тие се со залагање од ПОИНАКУ. Особено искоментира за делот за инвестиции, што ги нема, како што изјави Ралевска и вработувања кои ги дефинира како строго партиски.
Бојан Бојкоски реплика. Изрази благодарност до колшеката Мирјана која ги пофали реализираните проекти од оваа локална самоуправа кои се оптимизам за локалните избори следната година. Во делот за отварање нови работни места ја посочи новата инвестиција која се отвара во ЈП Жабени, индустристката зона за која многу ја сметаа, пропадната зона. Им посочи дека СДСМ ништо не разлизира и затоа се во моментот таму кај што се. Во однос за инфранструктура во градските и руралните средини ВМРО може да држи обука како тоа се спроведува, а отчет Градоначалникот ќе даде на крајот од годината. Секогаш може повеќе и подобро, но добро е да се мрдне од некоја точка – заврши со репликата Бојкоски.
Мирјана Захариевска Ралевска реплика. Секогаш од оваа говорница говорам со факти и аргументи. Имам едно прашање до Градоначалникот : Дали е вистина Градоначалниче дека до септември општината, јавните претпријатија и училиштата должат над 2 милиони евра, доспеани и неплатени обврски?
Борче Корлевски збор. Јасно сватено од десегашнотото излагање на сите дека се важни равојните програми за градот, но не живеат граѓани на ДПМНЕ во Битола, и најважното нешто е кој ќе победи на следните локални избори и кој ќе ги управува со тие средства иако тие се даночни средства на сите од Битола, првичната забелешка на Корлевски. Ги спомена јавните повици за инвертер клима и за ПВЦ дограма, наведувајќи дека во XXI век на дигитална ера, менаџирањето е уште со лист со повик “прв дојден, прв услужен”. Се надоврза на реализацијата на проекти за која што рече дека се добива лажна слика и овде така се презентира а тоа пред се е од раководителите на сектори на општинската администрација, а што е најважно се лаже централната власт која што ако нема реализација нема да дава финансии, а овде се прикажува како веќе да се доделени тие средства. Транспарентност е кога се слушаат граѓаните, рационално се согледува и гледа колку може да им се излезе во пресрет,а не на крај да преовладува политичкта пропаганда. Се осврна повторно на проектите со кои се аплицираше кон централната власт дека се основни а далеку од капитални инвестиции. Нема кохезија во локалната власт во Битола што се докажува со дела. Развојната програма ја карактеризира како предимензионирана и нереална.
Габриела Илиевска збор. Градоначалник не одговоривте на прашањето дали ќе го добиеме документот?! Треба да знаеме дали да го чекаме или не. Ретроспектива направи наназад неколку години со различни градоначалници и локална самоуправа и развојни програми. Започна со 2015  година каде се само 5 ставки во развојна програма , а ретроспективата ја заврши со 2024 година со 87 ставки во Развојна Програма од кои 97 % се улици кои се секојдневна обврска на секоја локална самоуправа. Дали не се чуствувате непријатно кога Вашите колеги градоначалници поднесоа апликации за капитални проекти а Вие само со еден проект за кој се уште нема документација а нема ни детален урбанистички план со одобрение каде би бил изграден?! Дали сте Вие градоначалник или некој друг за Вас носи вакви одлуки?
          Бојан Бојкоски реплика. Апликација со мултифункционален спортски комплекс на повикот од централната власт, нема. Тоа не е изјавено ниту од мене ниту од Градоначалникот – започна со репликата Бојкоски. Како доказ наведе и последните материјали, договорите кои ги прати општинската администрација, дека таков договор нема. За спортскиот комплекс ќе се отпочне со основен проект кога ќе биде одобрен ДУП. Во врска со средствата од централната власт, тие средства се одобрени но ќе бидат исплаќани врз основа на склучен договор, зошто крајно не сериозно е средствата да бидат префрлени на општинските сметки а тие да не се користат. И за крај изјави дека сите проекти се за сите граѓани, соодветно вклопени.
          Борче Корлески реплика. Значи сега авансно ќе плаќаме а централната власт подоцна ќе ни ги префрла финансиите, со ова само се дозаглавува. 2 милјарди денари е нерелано, неостварливо и е терет на секоја општина и треба да се донесат. И за крај наведе дека капитална инвестиција е нешто од кое ќе се има бенефит.
          Габриела Илиевска. Ве замолувам сите да се држите до времето за реплика.
	Бојан Бојкоски реплика. Очигледно не се разбираме со колегата Корлевски за проектите и финансиите. Нема да има јавни набавки, нема да бидат превземни обврски, доколку нема средства.
	Борче Корлевски реплика. Да не се надмудруваме истото го размислуваме. Ако не се реализираат 2 милјарди ќе ја смениме Развојната програма. Затоа цело време апелирам дека треба да одиме со релани развојни планови. 
	Градоначалник обраќање. Кратко и во интерес на времето. Сепак мислам дека присуствувавме на плодна дискусија, на која беа кажани многу работи, вистини, полувистини. Меѓутоа пак велам во контекс на она што го кажав и она на кое повикав : На говорница имате човек, кај кој имате отворена врата секогаш и тоа добро го знаете. Да ги оставиме политичките надмудрувања, догодина ќе има избори. Ќе излеземе, ќе има дебати, ќе имаме можности да си кажуваме, да се докажуваме, кој ќе биде, како ќе биде, далеку сме од тој период. Да се насочиме кон она што беше кажано. Кратко само без да потенцирам, посебно од советниците. Чулаковски кажа за жичницата – гондолата. Никогаш не сме се откажале и тоа заедно ќе го направиме. Вие, ние, сите и ќе одиме ако треба, ќе постеиме и ќе видиме. Меѓутоа, Чулаковски знаете и самиот пред тоа многу други инфраструктурни работи во тој регион треба да се направат. Пречистителна “Молика”, “Молика” уште загадува, селата, водоводите. Сето тоа е добро и никој нема против развојот на градот. Корлевски добро го знае спортот. Од една страна добро е имаме заедно комплекси, од друга страна чини. Да. Сето тоа чини. Јас Ве уверувам, жалам што некои, не можат да препознаат, а препознаваат на ниво на држава кој работи, а кој не работи. Никој без документација, без реализација, без плански документи нема да Ви одобри проект. Тие кои ги одобрија проектите, шеснаесет, тринаесет од Министерство за транспорт и врски, два од спорт, еден од култура, новите кои ги имаме во најава, тоа значи дека работиме. Тоа не е само заслуга на Градоначалникот и на едната страна, тоа е на сите. Улиците кои ги правиме, да и јас би сакал да има, не знам, мегапроекти, но меѓутоа, граѓаните она што го бараат самите видовте и на дебатите од форумите. Инфраструктурата тоа е она што. Сеуште има улици во кои луѓето се заглавени. Би сакал да кажам, дека доблесно и чесно е да се препознае она што се препознава. Дека има уште многу да се работи има, затоа и ја барав Вашата поддршка и поткрепа. Не и ни прв ни последен пат да се прават промени. Го прифаќам предлогот на советничката Трајковска и би сакал да напоменам уште една работа. Цврсто стојам зад јавната администрација, нема никогаш да дозволам, напади врз неа. Она што тие го сработија, во овие неколку години, јас им одавам навистина чест и почит. Има тука луѓе кои сериозно работат. Дека ќе има пропусти, дека ќе има грешки, да. Дека може подобро, може, меѓутоа капацитетите се тие. Ние бараме по секоја цена и наоѓаме, градежни инженери, без политичка припадност, да вработиме. Да ја појачаме, да ја подмладиме администрацијата., меѓутоа она што тие навистина го прават им се заблагодарувам во оваа прилика. Благодарам и на Вас за дискусиите, сериозно ги сваќам и ги слушам. И мислам треба заедно да излеземе, да си го направиме овој град, како што реков, сите го сакаме. Патот можеби е поразличен. За односот кон младите, некој спомена, не постои човек кој повеќе пушта рака кон младите, вчера бев повторно на дебата. Тие ни се иднината. Без нив за што го работиме ова. За кого ќе ги правиме спортски центри или сето она што се прави. За кого култура, за кого спорт ако тие ни одлетаат од тука? Така да Ве молам и Благодарам уште еднаш за дискусијата која ја имавте. Претседателке, би замолил за час и половина пауза, за да биде доставени и вметнато она што го кажа советничката Трајковска.
	Габриела Илиевска. Градоначалник, извинете ама тие прво треба да бидат изгласани и би Ве замолила да ни кажете за барањето на колешката Мирјана дали ќе го добиеме или не ?
	Градоначалник. Јас би побарал пауза, сето она што беше кажано ќе се разгледа , меѓутоа потребно ни е пауза.
	Габриела Илиевска. Добро. Во ред.
Анастасија Трајковска. Првиот амандман е : Изградба на северна улица “3” со паркинг простор, станбена улица “1” со паркинг простор и пристапна улица “1” од ДУП за комплекс болници. Преоктираната вредност е 33.323105,00 денари и тоа 100.000,00 денари за 2025 година и 33.288105,00 денари за 2026 година.

Првиот амандман беше ставен на гласање и едногласно усвоен со 26 гласа ЗА.

Анастсија Трајковска. Вториот амандман е : Изградба на инфраструктура, мешовита канализација, приклучоци за канализација, водовод со приклучоци и коловоз за улица “Бегова чешма” со проектирана вредност 3.555488,00 денари и тоа 100.000,00 денари за 2025 година и 3.445488,00 денари за 2026 година.  
  
Вториот амандман беше ставен на гласање и едногласно усвоен со 26 гласа ЗА.

Анастасија Трајковска. Трет амандман: Под реден број 1 во програмата – Реконструкција на коловоз на улица “Стив Наумов” се намалува, за 2025 година, од 6.407000.00 денари за 100.000,00 денари доаѓа на 6.307000.00 денари за 2026 година истата оваа улица од 8.162819,00 денари станува 8.262819,00 денари.
Третиот амандман ставен на гласање и усвоен со 23 гласа ЗА и 3 гласа Воздржани.
Анастасија Трајковска. Четвртиот амандман : Изградба на коловоз на улица ДУП за БЛР 4 и дел од ДУП за БЛР 4 Блок 2 “105”,”107” и “210” од 14.225336,00 денари станува 14.125336,00 денари за 2025 година и од 100.000,00 денари станува 200.000,00 денари за 2026 година.
Четвртиот амандман ставен на гласање и прифатен со 23 гласа ЗА и 3 гласа Воздржани.   
	Анастасија Трајковска. Петти амандман : Мултифункционален спортски комплекс подготвување на проектна документација, изведба, надзор на изведбатата и проектански надзор, 200.000,00 денари остануваат во 2025 година, од 189.800000.00 денари предвидени за 2026 година остануваат 70.000000.00 денари, а во 2027 година се бришат сите предвидени средства и станува 0 бројката.
Петтиот амандман ставен на гласање и прифатен со 23 гласа ЗА и 3 гласа Воздржани.
	Габриела Илиевска. Согласно предложените аманадмани пауза до 15 часот.

	Пауза до 15 часот.               
	Продолжуваме.

	Габриела Илиевска. Дали некој бара збор, затоа што бараните материјали ги добивме електронски пред 2 – 3 минути.
	Мирјана Захариевска – Ралевска збор. Добивме во електронска верзија мислење. Ние побаравме официјален документ, но нема одговор на прашањето дали Општина Битола заклучно со септември долгува 2.000000,00 денари доспеани обврски. 

Програма за развојни планови на Општина Битола за периодот од 2025 до 2027 година, беше ставена на гласање и усвоена со 17 гласа ЗА, 5 гласа Против и 3 гласа Воздржани.


	


Вонредната Седница заврши во 15,20 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.

